HDZ-ovac Andrej Plenković postao je prvi hrvatski zastupnik koji je govorio na plenarnoj sjednici Europskog parlamenta. No, iako je taj govor planirao i tempirao želeći biti upravo taj prvi koji govori iz Hrvatske, stvari su pošle nepredviđenim tijekom kad je prije njega vodeći britanski euroskeptik Nigel Farage kritizirao Hrvatsku i čudio se što mi radimo u EU.

Plenković je na to reagirao ovim riječima:

– Gospodinu Farageu poručujem da smo imali debate uoči referenduma. Nije nikada bio u Hrvatskoj prije 2011., a pokušao nam je patronizirati raspravu i naš strateški cilj od 20 godina. Savjetujem mu da se drži svog Isle of Man!

Inače, Isle of Man je otok u sastavu Velike Britanije koji služi kao porezna oaza i na kojemu je, kako su nedavno otkrili mediji, svoj novac skrio i sam Farage.

>> Ruža Tomašić s klapom pjevala 'Ustajmo braćo, sada je čas'